Svnt excommunicati omnes Religiosi nostri ordinis, qui retinent bona quorumcumque Religiosorum defunctorum ordinis prædicti, si tamen illa bona excedant summam quinque solidorum,  ea vel valorem infra duos menses non restituerint illis ad quos pertinent, vel cum eis amicabiliter concordauerint. Item, omnes qui septa  clausuras Abbatiarum,  Prioratuum nostri ordinis Ecclesiæ Cluniacensi mediate, siue etiam immediate subiectorum, de nocte exiuerint, hac de causa sententiam huiusmodi volumus incurrere, si ducti pœnitentia resiliant antequam actum consummauerint, propter quem suggestione diabolica exiuerunt. Item, omnes ludentes pro pecunia, vel quouis alio lucro cum taxillis. Item, omnes qui Priorem vel Subpriorem sibi eligere pręsumpserint. Item, omnes consentientes electioni de se factæ per tales, cum Consiliariis, adiutoriis  fautoribus eorumdem. Item omnes conspiratores,  coniuratores contra suos Superiores, circuitores,  alios quoscumque pro correctione excessuum in ordine vigilantes. Item, omnes qui sigillo Domini Abbatis, vel Conuentus ex certa scientia fecerint falsitatem. Item omnes qui de sigillo Conuentus sigillant, nisi de consensu Conuentus existentis in Capitulo, dum sigillantur litteræ hora consueta, vel maioris partis,  sanioris eiusdem. Item, omnes Priores Conuentuales, vel non Conuentuales, qui Monachos facere non consueuerunt, qui de facto aliquem induerint habitu monachali. Item, omnes Priores Conuentuales, qui facere hactenus Monachos consueuerunt, si vltra eorum numerum aliquem induerunt. Item, omnes qui censas, admodiationes,  alias redibentias annuales, Ecclesiæ Cluniacensi nunc debitas,  in futurum debendas fraudulenter  maliciose retinuerunt. Item, omnes qui Monachos induendos, seu Domicellas vel puellas velandas pro pecunia recipere præsumpserunt,  vltra tales sunt priuati receptione,  sic recepti ius non habent in monachatu, sed bene possunt facere secundum regulam sancti Benedicti. Item, omnes qui falsas excusationes in eludium detrimentumque reuerentiæ Ecclesiæ Cluniacensis, de non veniendo ad Capitulum generale, prætendunt: vel quando se excusant, nisi eorum excusatio admittatur, vel habeantur pro excusatis in Capitulo generali. Item, omnes in villa Cluniacensi iacentes, seu pernoctantes, exceptis illis monachis qui post tres ictus venientes, in domo Curati S. Maioli ex consuetudine recipiuntur. Item, omnes illi qui pro maleficiis per eosdem commissis, ne corrigantur procurant,  faciunt per suos amicos diffidare suos superiores. Item, omnes Priores apud quos Monachi moraturi mittuntur,  quibus in suis locis monachi deficiunt,  habent in domibus eorum vacantem mansionem, qui dictos monachos sic missos, in māsionarios  fratres non receperint. Item, omnes qui priuilegiis per sedem Apostolicam ordini concessis, ac membris eiusdem, abutuntur. Item, omnes illi qui de cætero promouebuntur ad aliquod beneficium, siue officium in toto ordine, ratione cuius teneantur ad aliquam annuam pensionem, nisi infra vnum annum recognoscant eam.